আজ মঙ্গলবার বিকেল সাড়ে ৩টায় মৌলভীবাজার পৌর মিলনায়নে এম. সাইফুর রহমান স্মৃতি পরিষদ বাংলাদেশ মৃত্যুবার্ষিকী উপলক্ষে এক স্মরণসভার আয়োজন করেছে। এতে প্রধান অতিথি হিসেবে উপস্থিত থাকবেন শাবিপ্রবির সমাজ বিজ্ঞান বিভাগের সাবেক ডীন সামাজিক বিজ্ঞান অনুষদ এর প্রফেসর ড. কামাল আহমদ চৌধুরী। বিশেষ অতিথি হিসেবে উপস্থিত থাকবেন সিলেট মদন মোহন কলেজের সাবেক প্রিন্সিপাল লেঃ কঃ (অবঃ) আতাউর রহমান পীর, সাবেক এমপি ও এম. সাইফুর রহমান স্মৃতি পরিষদ বাংলাদেশ এর প্রধান পৃষ্টপোষক এম. নাসের রহমান, এম. সাইফুর রহমান স্মৃতি পরিষদ বাংলাদেশ এর সভাপতি বকশি ইকবাল আহমদ। মরহুম আলহাজ্ব এম. সাইফুর রহমানের মৃত্যুবার্ষিকী উপলক্ষ্যে আয়োজিত মিলাদ-মাহফিল ও অনুষ্টান সমূহে অংশগ্রহণ করার জন্য জেলা ও বিভাগব্যাপী অনুরাগী মহলকে উপস্থিত থাকার জন্য পারিবারিকভাবে আহব্বান জানানো হয়েছে।